CELEX: 32013D0751
Language: ro
Date: 2013-12-11 00:00:00
Title: 2013/751/UE: Decizia Comisiei din 11 decembrie 2013 privind notificarea de către Republica Lituania a unui plan național de tranziție menționat la articolul 32 din Directiva 2010/75/UE a Parlamentului European și a Consiliului privind emisiile industriale [notificată cu numărul C(2013) 8636]

13.12.2013   
            
            
               RO
            
            
               Jurnalul Oficial al Uniunii Europene
            
            
               L 334/14
            
         DECIZIA COMISIEI
   din 11 decembrie 2013
   privind notificarea de către Republica Lituania a unui plan național de tranziție menționat la articolul 32 din Directiva 2010/75/UE a Parlamentului European și a Consiliului privind emisiile industriale
   [notificată cu numărul C(2013) 8636]
   (Numai textul în limba lituaniană este autentic)
   (2013/751/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) (1), în special articolul 32 alineatul (5) paragraful al doilea,
   întrucât:
   
               (1)
            
            
               În conformitate cu articolul 32 alineatul (5) primul paragraf din Directiva 2010/75/UE, Republica Lituania a prezentat Comisiei planul său național de tranziție (PNT) la 31 decembrie 2012 (2).
            
         
               (2)
            
            
               În evaluarea sa cu privire la caracterul complet al PNT, Comisia a constatat că unele dintre instalațiile incluse în PNT nu corespundeau celor din inventarul emisiilor prezentat de Republica Lituania în temeiul Directivei 2001/80/CE a Parlamentului European și a Consiliului (3). Prin urmare, prin scrisoarea din 12 iunie 2013 (4), Comisia a solicitat autorităților lituaniene să clarifice aceste discrepanțe, să confirme faptul că dispozițiile articolului 29 din Directiva 2010/75/UE au fost corect aplicate în scopul elaborării PNT și să prezinte datele lipsă privind instalațiile individuale.
            
         
               (3)
            
            
               Republica Lituania a prezentat Comisiei observații suplimentare prin scrisoarea din 26 iunie 2013 (5).
            
         
               (4)
            
            
               În urma unei noi evaluări a PNT și a informațiilor suplimentare, Comisia a trimis Republicii Lituania o a doua scrisoare la 23 iulie 2013 (6), în care o invita să clarifice motivele pentru care aplică, în ceea ce privește cinci instalații, valorile limită de emisie menționate în apendicele C tabelul C1 nota 5 din anexa la Decizia de punere în aplicare 2012/115/UE a Comisiei (7).
            
         
               (5)
            
            
               Prin scrisoarea din 20 august 2013 (8), Republica Lituania a prezentat informații suplimentare privind conținutul de cenușă al combustibilului utilizat în unele instalații care intră sub incidența PNT.
            
         
               (6)
            
            
               Prin scrisoarea din 27 septembrie 2013 (9), Comisia a solicitat clarificări suplimentare și finalizarea datelor menționate anterior, în conformitate cu informațiile solicitate în Decizia 2012/115/UE.
            
         
               (7)
            
            
               Prin e-mailul din 3 octombrie 2013 (10), Republica Lituania a furnizat certificate suplimentare privind compoziția păcurii grele și a confirmat că toate informațiile disponibile au fost puse la dispoziția Comisiei și că au fost îndeplinite condițiile de aplicare a valorii limită de emisie prevăzute în apendicele C tabelul C1 nota 5 din anexa la Decizia de punere în aplicare 2012/115/UE în ceea ce privește cele cinci instalații în cauză.
            
         
               (8)
            
            
               Prin urmare, PNT a fost evaluat de Comisie în conformitate cu articolul 32 alineatele (1), (3) și (4) din Directiva 2010/75/UE și cu Decizia de punere în aplicare 2012/115/UE.
            
         
               (9)
            
            
               În special, Comisia a examinat coerența și acuratețea datelor, ipotezelor și calculelor utilizate pentru determinarea contribuțiilor fiecăreia dintre instalațiile de ardere care intră sub incidența PNT la plafoanele de emisie stabilite în PNT; de asemenea, a analizat dacă planul cuprinde obiective și obiective țintă conexe, măsuri și calendare pentru atingerea acestor obiective, precum și un mecanism de monitorizare pentru evaluarea conformității pe viitor.
            
         
               (10)
            
            
               Ca urmare a informațiilor suplimentare furnizate, Comisia a constatat că plafoanele de emisie pentru anii 2016 și 2019 au fost calculate utilizând datele și formulele adecvate și că toate calculele sunt corecte. Republica Lituania a furnizat suficiente informații cu privire la măsurile care vor fi puse în aplicare în vederea atingerii plafoanelor de emisie, monitorizarea și raportarea către Comisie cu privire la punerea în aplicare a PNT.
            
         
               (11)
            
            
               Comisia este mulțumită de faptul că autoritățile lituaniene au luat în considerare dispozițiile enumerate la articolul 32 alineatele (1), (3) și (4) din Directiva 2010/75/UE și din Decizia de punere în aplicare 2012/115/UE.
            
         
               (12)
            
            
               Punerea în aplicare a PNT nu ar trebui să aducă atingere altor prevederi legislative naționale și ale Uniunii aplicabile. În special, în momentul stabilirii condițiilor de autorizare individuale pentru instalațiile de ardere care intră sub incidența PNT, Republica Lituania ar trebui să se asigure că nu există riscul nerespectării cerințelor prevăzute, printre altele, în Directiva 2010/75/UE, în Directiva 2008/50/CE a Parlamentului European și a Consiliului (11) și în Directiva 2001/81/CE a Parlamentului European și a Consiliului (12).
            
         
               (13)
            
            
               Articolul 32 alineatul (6) din Directiva 2010/75/UE prevede obligația Republicii Lituania de a informa Comisia cu privire la orice modificări ulterioare ale PNT. Comisia ar trebui să evalueze dacă modificările respective sunt în conformitate cu dispozițiile prevăzute la articolul 32 alineatele (1), (3) și (4) din Directiva 2010/75/UE și în Decizia de punere în aplicare 2012/115/UE,
            
         ADOPTĂ PREZENTA DECIZIE:
   Articolul 1
   1.   În baza articolului 32 alineatele (1), (3) și (4) din Directiva 2010/75/UE și a Deciziei de punere în aplicare 2012/115/UE, nu se ridică obiecții împotriva planului național de tranziție notificat Comisiei de către Republica Lituania la 31 decembrie 2012, în temeiul articolului 32 alineatul (5) din Directiva 2010/75/UE, astfel cum a fost modificat în conformitate cu informațiile suplimentare trimise la 26 iunie 2013, 20 august 2013 și 3 octombrie 2013 (13).
   2.   Lista de instalații care intră sub incidența planului național de tranziție, poluanții cu privire la care aceste instalații sunt acoperite de plan și plafoanele de emisie aplicabile sunt prevăzute în anexă.
   3.   Punerea în aplicare a PNT de către autoritățile lituaniene nu scutește Republica Lituania de obligația de a respecta prevederile Directivei 2010/75/UE privind emisiile provenite de la instalațiile de ardere individuale care intră sub incidența planului și alte dispoziții relevante ale legislației Uniunii Europene din domeniul mediului.
   Articolul 2
   Comisia evaluează dacă orice modificări ulterioare ale planului național de tranziție, notificate de Republica Lituania în viitor, sunt conforme cu dispozițiile prevăzute la articolul 32 alineatele (1), (3) și (4) din Directiva 2010/75/UE și în Decizia de punere în aplicare 2012/115/UE.
   Articolul 3
   Prezenta decizie se adresează Republicii Lituania.
   
      Adoptată la Bruxelles, 11 decembrie 2013.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 334, 17.12.2010, p. 17.
   
      (2)  Notificarea Republicii Lituania a fost primită prin scrisoarea din 31 decembrie 2012, înregistrată cu numărul de referință Ares (2013) 14208.
   
      (3)  Directiva 2001/80/CE a Parlamentului European și a Consiliului din 23 octombrie 2001 privind limitarea emisiilor în atmosferă a anumitor poluanți provenind de la instalații de ardere de dimensiuni mari (JO L 309, 27.11.2001, p. 1).
   
      (4)  Ares (2013) 1636798.
   
      (5)  Ares (2013) 2499624.
   
      (6)  Ares (2013) 2741492.
   
      (7)  Decizia de punere în aplicare 2012/115/UE a Comisiei din 10 februarie 2012 de stabilire a normelor referitoare la planurile naționale de tranziție menționate în Directiva 2010/75/UE a Parlamentului European și a Consiliului privind emisiile industriale (JO L 52, 24.2.2012, p.12).
   
      (8)  Ares (2013) 3085715.
   
      (9)  Ares (2013) 3122034.
   
      (10)  Ares (2013) 3183202.
   
      (11)  Directiva 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa (JO L 152, 11.6.2008, p.1).
   
      (12)  Directiva 2001/81/CE a Parlamentului European și a Consiliului din 23 octombrie 2001 privind plafoanele naționale de emisie pentru anumiți poluanți atmosferici (JO L 309, 27.11.2001, p. 22).
   
      (13)  Versiunea consolidată a PNT a fost înregistrată de Comisie la 30 octombrie 2013 cu numărul de înregistrare Ares (2013) 3408081.
   
      ANEXĂ
      
         Lista instalațiilor incluse în PNT
      
      
                  Număr
               
               
                  Denumirea instalației în PNT
               
               
                  Putere termică nominală totală la 31.12.2010
                  (MW)
               
               
                  Poluanți care intră sub incidența PNT
               
            
                  SO2
                  
               
               
                  NOx
                  
               
               
                  pulberi
               
            
                  1
               
               
                  Termofikacinė elektrinė Nr. 2 (E-2),
                  taršos šaltinis Nr. 001
                  Elektrinės 2, LT-03150 Vilnius
               
               
                  444
               
               
                  √
               
               
                  √
               
               
                  √
               
            
                  2
               
               
                  Termofikacinė elektrinė Nr. 2 (E-2),
                  taršos šaltinis Nr. 002
                  Elektrinės 2, LT-03150 Vilnius
               
               
                  438
               
               
                  √
               
               
                  √
               
               
                  √
               
            
                  3
               
               
                  Termofikacinė elektrinė Nr. 3 (E-3),
                  taršos šaltinis Nr. 001
                  Jočionių 13, LT-02300 Vilnius
               
               
                  1 098
               
               
                  √
               
               
                  √
               
               
                  √
               
            
                  4
               
               
                  Ateities rajoninė katilinė Nr. 8 (RK-8),
                  taršos šaltinis Nr. 001
               
               
                  349
               
               
                  √
               
               
                  √
               
               
                  √
               
            
                  5
               
               
                  Alytaus RK
                  taršos šaltinis Nr. 001
               
               
                  330,5
               
               
                  √
               
               
                  √
               
               
                  √
               
            
                  6
               
               
                  Marijampolės RK
                  taršos šaltinis Nr. 001
               
               
                  158,8
               
               
                  √
               
               
                  √
               
               
                  √
               
            
                  7
               
               
                  Kauno elektrinė, taršos šaltinis Nr. 001
               
               
                  1 334
               
               
                  —
               
               
                  √
               
               
                  —
               
            
         
      
         Plafoane de emisie (în tone)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1-30.6.2020
               
            
                  SO2
                  
               
               
                  793
               
               
                  637
               
               
                  480
               
               
                  324
               
               
                  162
               
            
                  NOx
                  
               
               
                  2 149
               
               
                  1 733
               
               
                  1 317
               
               
                  900
               
               
                  450
               
            
                  pulberi
               
               
                  94
               
               
                  76
               
               
                  57
               
               
                  39
               
               
                  20